Black metal (dosłownie "czŏrny metal") to je ekstremalnŏ podzorta ôd muzyki heavy metal. Cechuje ônōm fest gibke tempo, wrzeszczōncy śpiyw, fest zniykształcōne gitary, szpilane pickingym tremolo, niskŏ jakość produkcyje, niytypowe sztruktury śpiywek a pozōr na atmosferã. Muzyki wykōnujōnce black metal ofyn noszōm charakterystyczny makijaż, co sie ônego mianuje corpse paint – farbiōm sie gymby na czŏrno i bioło. We tekstach ôd blackmetalowych śpiywek dōminujōm motywy satanistyczne a ôkultystyczne. Za kapele, co we latach 80. stworziły tm. „piyrszõ welã” ôd black metalu uznŏwane sōm Venom, Bathory, Mercyful Fate, Hellhammer a Celtic Frost. Przedstŏwiciele „drugij wele”, co sie zaczła we latach 90. we Norwegiji, to sōm Mayhem, Darkthrone, Burzum, Immortal, Emperor, Satyricon a Gorgoroth.